ສປຊ ມີແຜນການ ວ່າຈະສົ່ງ ການຊ່ອຍເຫຼືອ ໄປໃຫ້ ເຖິງຊາວຊີເຣຍຜູ້ຈຳເປັນ ໃນຂະນະທີ່ ການຢຸດຍິງ ຍັງສືບຕໍ່
ສັນຍາຢຸດຍິງ ໄດ້ເລີ້ມຕົ້ນຂຶ້ນ ແລະ ເຖິງແມ່ນວ່າ ຈະມີການກ່າວອ້າງວ່າ ມີການລະເມີດ ໂດຍທັງສອງຝ່າຍ ກໍຕາມ ແຕ່ຂໍ້ຕົກລົງນັ້ນ ກໍແມ່ນປະຕິບັດໄດ້ ເປັນສ່ວນໃຫຍ່.
ອົງການສະຫະປະຊາຊາດ ວາງແຜນວ່າຈະເລີ້ມຕົ້ນການນຳສົ່ງ ການຊ່ອຍເຫຼືອ ໃນວັນຈັນມື້ນີ້ ດ້ວຍຄວາມຫວັງວ່າ ຈະເຂົ້າໄປ ເຖິງ ຊາວຊີເຣຍ 150,000 ຄົນ ໃນຂະນະທີ່ ມີການສະຫງົບເສີກ ຢູ່ໃນປະເທດ ທີ່ຍືດອອກໄປ ເປັນມື້ທີສາມແລ້ວນັ້ນ ຜູ້ປະສານງານ ດ້ານມະນຸດສະທຳ ຂອງອົງການສະຫະປະຊາ ຊາດ ສຳລັບຊີເຣຍ ທ່ານ Yacoub El Hillo ກ່າວວ່າ ການນຳສົ່ງ ການຊ່ອຍເຫຼືອ ໄປຍັງເຂດປິດລ້ອມນັ້ນ ແມ່ນໄດ້ກຳນົດໄວ້ ໃນ ລະຫວ່າງ ວັນຈັນມື້ນີ້ ແລະ ວັນສຸກ ທ່ານໄດ້ກ່າວອີກວ່າ ສັນຍາຢຸດຍິງ ໄດ້ເລີ້ມຕົ້ນຂຶ້ນ ໃນຕອນເຊົ້າວັນເສົາຜ່ານມາ ແລະ ເຖິງແມ່ນວ່າ ຈະມີການ ກ່າວອ້າງວ່າ ມີການລະເມີດ ໂດຍທັງສອງຝ່າຍ ຂອງບັນຫາຂັດແຍ້ງກໍຕາມ ແຕ່ຂໍ້ຕົກລົງ ນັ້ນ ກໍແມ່ນປະຕິບັດໄດ້ ເປັນສ່ວນໃຫຍ່